הרב משה מונטג ינהל את צוות התכנון של דורות עילית | לדעת
הרב משה מונטג ינהל את צוות התכנון של דורות עילית
עם התקדמות הליכי התכנון בעיר החדשה מונטג שכיהן כיו"ר ועדת תו"ב בבית שמש יעניק מניסיונו הרב לקידום וזירוז הקמת העיר המתקדמת בקצב מואץ מהצפוי
כ"ז אדר ב' התשע"ט|מערכת לדעת
טלטלה בענף הנדל"ן
מינוי מבטיח. הרב משה מונטג, עתיר הניסיון בקידום הליכי תכנון בנייה, ינהל מעתה את מערך התכנון של העיר החרדית החדשה “דורות עילית”. הרב מונטג שכיהן במשך עשר שנים כיו”ר ועדת תכנון ובניה בעיר בית שמש וחבר ועדת התכנון המחוזית של מחוז ירושלים, חתום על פיתוחם ותכנונם של עשרות אלפי יח”ד בבית שמש.
מונטג פרש לאחרונה מתפקידו בעיריית בית שמש על רקע חילופי השלטון בעיר, תוך שהוא זוכה להערכה רבה. עם פרישתו פנו אליו במספר הצעות משוק הפרטי, הן מצד חברות גדולות בענף הבניה, והן יזמים שנוכחו במקצועיותו הרבה בקידום מתחמי ענק לבניה ושליטתו בנבכי הבירוקרטיה. לא היה ספק שתוך זמן קצר הוא יהיה שוב בצומת חשוב שיקדם מיזמי ענק בתחום הנדל”ן. הבחירה של מונטג בדורות עילית מצביעה על הפוטנציאל העצום של העיר החרדית החדשה.
כאמור, במהלך העשור האחרון צבר הרב מונטג ניסיון רב בהליכי התכנון תוכניות המתאר ותוכניות מפורטות של שכונות ענק בגודל של עיר, ובמקביל גם ניסיון בעבודה מול משרדי הממשלה הרלוונטים משרד הפנים ומשרד השיכון.
הרב מונטג ירכז וינהל בעז”ה את צוות התכנון של עיר החדשה שיכלול מתכנני ערים, גאוגרפים, אדריכלים, ויועצים מנוסים, תוך שהוא רותם את ניסיונו הרב, על מנת להכין תוכנית מקיפה וכוללת של העיר החדשה.
הרב משה מונטג: “אני שמח להצטרף לצוות שעמל על הקמת עיר חרדית חדשה. פגשתי בדורות עילית אנשים חדורי מטרה ומאמינים במה שהם משווקים. אנשי דורות עילית לא רק משווקים קרקע, הם פועלים כל הזמן ומשקיעים הון כדי לפתח את העיר ולהשיג את כל האישורים הממשלתיים להתחיל לבנות במקום”.
“תפקידי הוא לדאוג להכנת תוכנית מפורטת לדורות עילית ביחד עם אדריכלים ויועצי תכנון. לכך אני רותם את הניסיון שרכשתי בשנים האחרונות בתכנון כ25,000 דירות ברמת בית שמש ג’ ד’ ה’. עיר חרדית זקוקה לשטחי ציבור, איזורי מסחר, איזורי תעסוקה, תחבורה ציבורית, ואנחנו הולכים להציג בפני מקבלי ההחלטות תוכנית מושלמת עבור העיר”.
“תכנון העיר במקביל לקידום הליכי הבנייה מול הממשלה מאיץ את לוחות הזמנים כששני הדברים נעשים במקביל. אנחנו מתכננים כאילו כבר כל האישורים התקבלו. בנוסף הצגת התוכניות מול מקבלי ההחלטות ברמה הפוליטית תתן דחיפה נוספת להתכנות לאישור העיר ועלייה על הקרקע”.
“דורות עילית” שנמצאת כעת בשלבי תכנון מתעתדת לקום על קרקע חקלאית פרטית שנמצאת בהליכי הפשרה ותכנון, בין מעלה שומרון על כביש 55 לבין אלקנה ועץ אפרים, על כביש 5. התכנית זוכה לתמיכה נלהבת של יו”ר המועצה האיזורית שומרון יוסי דגן והיא מתבססת על החלטת ממשלה מלפני כ-30 שנה להפשרת השטח לבנייה ולהקמת יישוב במקום. ההחלטה טעונה אישור מחדש, אולם לאור החשיבות הביטחונית שבמיקומה האסטרטגי של העיר, והרצף ההתיישבותי שהיא מייצרת, הצפי הוא שההחלטה תאושרר מחדש.
בניית העיר החרדית החדשה עשויה לפתור את מצוקת הדיור החריפה במגזר החרדי. על פי נתוני משרד השיכון חסרות למעלה מ-200 אלף יח”ד למגזר החרדי לאחר הקפאת הבנייה שהייתה בעשור הקודם.
בדגל התורה שוקלים להכריז על מועמדותו של מונטג מול אבוטבול
בדגל התורה החליטו להכריז על משה מונטג כמתמודד על ראשות העיר…
היועמ”ש: אסור לסרב למכור דירה על אדמות מדינה רק בשל מוצאם של הרוכשים
שיא של מספר שנים במספר לוקחי המשכנתאות, במקביל לעליה במספר המתקשים לשלם
“מה שמעניין אותי ליצור ולהשפיע”
שירבו זכויותינו: מגוון מתנות לגבר לראש השנה
סקר: רק 34% מזוכי מחיר למשתכן מרוצים מתכנית הדגל של כחלון
למרות האחוז הנמוך של המרוצים, אחוז גבוה של למעלה משבעים אחוז תומכים בהמשך יישום התכנית.…
נדל"ןא' שבט|אשר הלפרין
הגרלת בחירות: הלילה תפתח ההגרלה השביעית למחיר למשתכן
נדל"ןכ"ג טבת|אשר הלפרין
בעקבות הבחירות: “צפויה עליה דרמטית במחירי הדירות בישראל”
כלכלהי"ט טבת|אשר הלפרין
אייכלר נגד כחלון: “בשורת מחיר למשתכן נחשפה כהונאה המונית”
כלכלהי"ח טבת|שלמה רייכמן